open-index/open-wikipedia-markdown huggingface dataset:
கிறுகிறு மாம்பழம் (விளையாட்டு)

**கிறுகிறு மாம்பழம்** என்பது சிறுவர்கள்  தம்மைத்தாமே சுற்றிக்கொண்டு மகிழும் ஓர் உல்லாச விளையாட்டு. ஒவ்வொருவரும் தம் கைகளைத் தோளுக்கு நேரே பக்கவாட்டில் நீட்டிக்கொண்டு சுழல்வர். கிறுகிறு எனத் தலையைச் சுற்றுவது போன்று வரும் உணர்ச்சி இன்பத்தில் திளைப்பது ஒருவகைச் சுவை.

சுற்றும்போது கிறு கிறு என வந்தால் உட்கார்ந்து இன்பம் காண்பர். 

சுற்றும்போது பாடும் பாடல்
:கிறு கிறு மாம்பழம்
:கிய்யா கிய்யா மாம்பழம்
திரும்பத் திரும்பப் பாடிக்கொண்டே சுழல்வர்

## பார்க்க
*தமிழர் விளையாட்டுகள் (அண்மைய காலம்)

## கருவிநூல்
*கி. ராஜநாராயணன், *வட்டார வழக்குச்சொல் அகராதி, ராஜபவனம்*, இடைச்செவல் வெளியீடு, 1982

பகுப்பு:சிறுவர் விளையாட்டுகள்
பகுப்பு:தமிழர் விளையாட்டுகள்
தட்சிண கன்னட பகுத்தறிவாளர் ஒன்றியம்

**தட்சிண கன்னட பகுத்தறிவாளர் ஒன்றியம்** (Dakshina Kannada Rationalist Association (DKRA)) என்பது மங்களூர், கர்நாடகத்தில் அறியப்பெற்ற பகுத்தறிவாளர், ஐயுறவியல், இறைமறுப்பு அமைப்பு ஆகும்.  இதன் தலைவர் நரேந்திர நாயக் ஆவார்.  

இந்நிறுவத்தினர் சாமியார்களாக இருப்பவர்கள் செய்யும் வித்தைகளில் உள்ள பொய்மையை அம்பலப்படுத்துவதுகின்றது. இந்நிறுவனத்தாரால் கருதப்படும் மூடநம்பிக்கைகளுக்கும், ஆபத்தான சமய நம்பிக்கைகளுக்கும் எதிராக பல்வேறு செயற்பாடுகளில் ஈடுபட்டு வருகின்றது.  

பகுப்பு:இந்திய பகுத்தறிவாளர் அமைப்புகள்
கனடாவில் சமயமின்மை

உலக நாடுகளில் வெளிப்படையாக சமயமின்மை கூடிய மக்கள் கொண்ட நாடுகளில் கனடாவும் ஒன்று.  சமயம் இன்மை என்னும் போது இறைமறுப்பாளர்கள், அறியவியலாமைக் கொள்கை கொண்டவர்கள், மனிதநோயர்கள், சமயத் தொடர்பு இல்லாதவர்கள் அடங்கும்.

## புள்ளிவிபரங்கள்
2011 அதிகாரபூர்வ கனடிய புள்ளிவிபரங்களின் படி சுமார் 23.9% ஆனோர் சமய நம்பிக்கை இல்லாதாவர்கள்.  இந்த விழுக்காடு பத்து ஆண்டுகளில் சுமார் 7.7 % உயர்ந்துள்ளது.  2001 அதிகாரபூர்வ கனடிய புள்ளிவிபரங்களின் படி சுமார் 16.2% மக்கள் சமய நம்பிக்கைகள் அற்றவர்கள்.

## மேற்கோள்கள்


பகுப்பு:நாடு வாரியாக சமயமின்மை
குச்சி விளையாட்டு

**குச்சி விளையாட்டு** என்பது எல்லா வயதினரும் விளையாடும் கைத்திறன் விளையாட்டு. விரல் நடுக்கம் இன்மையையும், பொறுமையையும் வெளிப்படுத்தும் விளையாட்டு.

விளக்குமாற்றில் உள்ள சீவங்குச்சிகள் சுமார் நான்கு அங்குல அளவுக்கு உட்பட்டனவாக ஒரே அளவில் 10 குச்சிகளும், அவற்றுடன் அவற்றைவிடச் சற்றே நீளமுள்ள குச்சி ஒன்றும், ஆக 11 குச்சிகள் இந்த விளையாட்டுக்குப் பயன்படுத்தப்படும்.  

11 குச்சியையும் ஒருசேரப் பிடித்து நிலத்தில் ஒரே வீச்சில் பரவலாக எறியவேண்டும். உள்ளங்கையால் உருட்டியும் போடலாம். சீழே விழுந்துகிடக்கும் குச்சிகளை பிற எந்தக் குச்சியும் அலுங்காவண்ணம் ஒவ்வொன்றாகப் பொறுக்கி எடுக்கவேண்டும். அப்படி எடுத்த குச்சிகளின் எண்ணிக்கை வெற்றிப்பள்ளிகளின் பழமாக எடுத்துக்கொள்ளப்படும். ஒருவர் எடுக்கும்மோது ஏதாவது ஒரு குச்சி அலுங்கினால் ஆட்டம் கைமாறும்.

சீவங்குச்சிகளுக்குப் பதிலாகத் தீக்குச்சிகளும் பயன்படுத்தப்படும்.

அலுங்காமல் எடுத்த ஒவ்வொரு குச்சிக்கும் ஒரு வெற்றிப்புள்ளி. பெரிய குச்சி எடுத்தால் 10 புள்ளி. இவ்வாறு புள்ளிகள் கணக்கிடப்பட்டுப் புள்ளிகள் கூட்டிக்கொள்ளப்படும். அதிக புள்ளிகள் பெற்றவர் வெற்றி.

## படத்தொகுப்பு

படிமம்:Game Kuchi (palm-leaf-ribs cut pieces ) – step 1.jpg|குச்சிகளின் அளவு
படிமம்:Game Kuchi (palm-leaf-ribs cut pieces ) – step 2.jpg|பரப்பும் விரல்களில் குச்சி
படிமம்:Game Kuchi (palm-leaf-ribs cut pieces ) – step 3.jpg|பரப்பிய பின் குச்சிகள் கிடக்கும் நிலை
படிமம்:Game Kuchi (palm-leaf-ribs cut pieces ) – step 4.jpg|பரப்பிய குச்சிகளை ஒவ்வொன்றாகப் பொறுக்குதல்


## மேலும் பார்க்க
*தமிழர் விளையாட்டுகள் (அண்மைய காலம்)

## கருவிநூல்
*இரா. பாலசுப்பிரமணியம், *தமிழர் நாட்டு விளையாட்டுகள்*, உலகத் தமிழாராய்ச்சி நிறுவன வெளியீடு, 1980

பகுப்பு:சிறுவர் விளையாட்டுகள்
பழைய தமிழ்த் திரைப்படப் பாடல்கள் ஆவணக் காப்பகம்

**பழைய தமிழ்த் திரைப்படப் பாடல்கள் ஆவணக் காப்பகம்** என்பது சென்னையில் அமைந்துள்ள ஒர் ஒலிக்கோப்பு ஆவணக் காப்பகம் ஆகும்.  இதை அலிகான் என்பவர் அமைத்து நடத்தி வருகிறார்.  இந்தப் பாடல்களில் வேண்டியவற்றை கட்டணத்துக்கு வாடிக்கையாளர்கள் இசைத்தட்டில் பெற்றுக் கொள்ளலாம்.

## புள்ளிவிபரங்கள்
* தமிழ்த் திரைத்துறை பாடல்கள் - 35,000
* தனிப் பாடல்கள் - 5,000
* கர்நாடக இசைப் பாடல்கள் - 20,000
* இந்திப் பாடல்கள் - 20,000

## மேற்கோள்கள்
* *பவளக் கொடியை தேடி: ஒரு இசை சேகரிப்பாளரின் பயணம்*.  காட்சிப்பிழை திரை. செப்டெம்பர் 2011.

பகுப்பு:தமிழர் ஆவணக் காப்பகங்கள்
பகுப்பு:தமிழ்த் திரைப் பாடல்கள்
2012 ஐக்கிய அமெரிக்கக் குடியரசுத் தலைவர் தேர்தல்

**2012 ஐக்கிய அமெரிக்கக் குடியரசுத் தலைவர் தேர்தல்** 2012, நவம்பர் 6, செவ்வாய்க்கிழமை நடைபெற்றது. இது அமெரிக்காவின் 57வது தேர்தலாகும். இத்தேர்தல் குடியரசுத் தலைவரை தேர்ந்தெடுக்கும் உரிமைபெற்ற வாக்காளர் குழுவால் தேர்ந்தெடுக்கப்படுகிறது. இவர்களே துணை குடியரசுத் தலைவரையும் 2012, திசம்பர் 17 அன்று தேர்ந்தெடுப்பர். தற்போதைய குடியரசுத் தலைவர் பராக் ஒபாமா, இரண்டாம் முறையாக மக்களாட்சி கட்சி சார்பில் தேர்தலில் போட்டியிட்டார். குடியரசுக் கட்சி வேட்பாளராக மிட் ராம்னி அதிபர் வேட்பாளராக நிறுத்தப்பட்டார். இரு தரப்பிற்கும் மிக இறுக்கமான நிலையில் தேர்தல் முடிவுகள் இடம்பெறும் என மிக முக்கியமான ஊடகங்கள் தமது கருத்துக் கணிப்பில் தெரிவித்திருந்தன. நவம்பர் 7, அதிகாலை 1:00 மணியளவில் வெற்றி பெறுவதற்குத் தேவையான மிகக் குறைந்த 270 வாக்காளர் குழுக்களை பராக் ஒபாமா பெற்றதை அடுத்து, குடியரசுக் கட்சி வேட்பாளர் மிட் ராம்னி தமது தோல்வியை ஒப்புக் கொண்டார்.

2012 குடியரசுத் தலைவர் தேர்தலுடன் ஐக்கிய அமெரிக்க செனட் தேர்தலும், பல்வேறு மாகாணத் தேர்தல்களும் நடைபெற்றன.

## மேற்கோள்கள்


பகுப்பு:ஐக்கிய அமெரிக்காவில் தேர்தல்கள்
பகுப்பு:2012 தேர்தல்கள்
கிழவி விளையாட்டு

thumb|கிழவி நடிப்பு
**கிழவி விளையாட்டு** என்பது சிறுவர் சிறுமியரோடு கிழவி ஒருத்தி உரையாடுவது போன்ற ஒரு நடிப்பு-விளையாட்டு. சிறுமியரில் ஒருவர் கிழவி போல் தடி ஊன்றிக்கொண்டு நடிப்பார். இவர்களுக்கு இடையே உரையாட்டு நிகழும்.

(சற்று தூரம் சென்றுவிட்டுத் திரும்பி வந்து) 

கிழவி தடியை உயர்த்திக்கொண்டு அவர்களை அடிக்கச் செல்வது போலவும், சிறுவர் சிறுமியர் அடி படாமல் ஓடுவது போலவும் நடிப்பர். பின் வேறொருவர் கிழவியாக மாறி ஆட்டம் தொடரும். மூத்தோர் சொல்லைப் பினபற்ற வேண்டும் என்று நீதி புகட்டும் விளையாட்டு.

## மேலும் பார்க்க
*தமிழர் விளையாட்டுகள் (அண்மைய காலம்)

## கருவிநூல்
*இரா. பாலசுப்பிரமணியம், *தமிழர் நாட்டு விளையாட்டுகள்*, உலகத் தமிழாராய்ச்சி நிறுவன வெளியீடு, 1980

பகுப்பு:சிறுவர் விளையாட்டுகள்
பகுப்பு:தமிழர் விளையாட்டுகள்
நா. ஆண்டியப்பன்

**நா. ஆண்டியப்பன்** (பிறப்பு: செப்டம்பர் 19,1947)  இவர் ஒரு சிங்கப்பூர் எழுத்தாளராவார். தமிழ்நாடு,  புதுக்கோட்டை மாவட்டம் இராங்கியம் எனும் கிராமத்தைப் பிறப்பிடமாகக் கொண்ட இவர் தனது ஆரம்பக் கல்வியைத் தனது ஊரிலேயே கற்றுப் பின்பு, 9வது வயதில் 1956ல் இவரது தந்தையாரால் மலாயாவிலுள்ள தெலுக் ஆன்சன் நகருக்கு அழைத்துச் செல்லப்பட்டு, அங்கு ஆங்கிலோ - சீன ஆங்கிலப் பள்ளியில் மீண்டும் தனது கல்வியை முதல் வகுப்புலிருந்தே ஆரம்பித்தார். அதைத் தொடர்ந்து செயிண்ட் அந்தோணி பள்ளியில் சீனியர் கேம்பிரிட்ஜ் வரை படித்த இவர் பிறகு தமிழகம் வந்து கல்வியைத் தொடர்ந்தார். மதுரை தியாகராசர் கல்லூரியில் தாவரவியலில் இளநிலைப் பட்டமும் பெற்றார்.
## தொழில் முயற்சி
மலேசியாவுக்கு திரும்பிய இவர் சில ஆண்டுகள் வர்த்தகராகவும்,  பின்பு 1976ல் கோலாலம்பூரில் தமிழ் மலர் நாளிதழில் இணைந்து அதன் துணை நிர்வாக ஆசிரியராகவும், 1983ல் மீண்டும் சிங்கப்பூருக்கு புலம்பெயர்ந்து அங்குள்ள ஒலிபரப்புக் கழகத்தின் தமிழ்ச் செய்திப் பிரிவில் துணை நிர்வாக ஆசிரியராகவும் பணியாற்றியுள்ளார்.
## வகித்த பதவிகள்
சிங்கப்பூர் தமிழ் எழுத்தாளர் கழகத்தின் 1993ல் உறுப்பினராகவும், 1995ல் அதன் செயலாளராகவும் பதவி வகித்துள்ளார்.

## இலக்கியப் பணி
தான் கற்கும் காலத்திலிருந்தே எழுத்துப் பணியில் ஈடுபாடுகாட்டிவந்த இவர் தமக்குத் தமிழ் ஆர்வத்தையூட்டிய பெருமை மதுரை தியாகராசர் கல்லூரியைச் சாரும் எனக் கூறுகிறார். இவரின் முதல் சிறுகதை தமிழ் மலரில் 1967ல் பிரசுரமானது. அதைத் தொடர்ந்து சிறுகதைகள், கவிதைகள், கட்டுரைகள் என பல்துறைகளிலும் பங்களிப்பு நல்கியுள்ளார். பாரதியின் நூற்றாண்டு விழாவை முன்னிட்டு பாஞ்சாலி சபதத்தை நாடகமாக்கி தமிழ் மலரில் தொடராக எழுதிவந்தார்.
## எழுதியுள்ள நூல்கள்
*பாரதியின் பாஞ்சாலி சபதம் (1985)
*வெற்றித் திருமகள் (1993)
## பெற்ற விருதுகளும், கௌரவங்களும்
இலக்கிய வேந்தன் பட்டம்
## உசாத்துணை
* சிங்கப்பூர் தமிழ் எழுத்தாளர்கள் - சிங்கப்பூர் தமிழ் எழுத்தாளர் கழக வெளியீடு

பகுப்பு:தமிழக எழுத்தாளர்கள்
பகுப்பு:1947 பிறப்புகள்
பகுப்பு:சிங்கப்பூர் எழுத்தாளர்கள்
பகுப்பு:புதுக்கோட்டை மாவட்ட மக்கள்
அன்வர் இப்ராகிம் பாற்புணர்ச்சி வழக்குகள்

**[[அன்வார் இப்ராகிம்]] பாற்புணர்ச்சி வழக்கு** மலேசியாவில் அரசியல் சர்ச்சைகளை ஏற்படுத்தியுள்ள ஒரு வழக்காகும்.

## 1998 அன்வார் பாற்புணர்ச்சி வழக்கு
மலேசியாவின் முன்னாள் துணைப் பிரதமர் அன்வர் இப்ராகிம் மீது முதன் முதலில் 1998 ல் இவ்வழக்கு தொடுக்கப்பட்டது. அவ்வழக்கில் அவருக்கு ஒன்பது ஆண்டுகள் சிறைத் தண்டனை விதிக்கப்பட்டது. பின் 2004ல் இவ்வழக்கிலிருந்து விடுதலையானார்.

## 2008 அன்வார் பாற்புணர்ச்சி வழக்கு
ஜூன் 29, 2008ல் இவருடைய உதவியாளர் முகம்மது செய்புல் புகாரி அசலன் என்பவர் தன்னை ஓரினச்சேர்க்கையில் ஈடுபடுத்தியதாக கூறி வழக்கு நடைபெறுகிறது. இந்த வழக்கு அரசியற் காரணங்களால், பிரதமர் மற்றும்அவரது மனைவியின் தூண்டுதலில் பேரில் புனையப்பட்டுள்ளது என்று எதிர்க்கட்சி நாடாளுமன்ற உறுப்பினர் சிவராசா ராசையா கூறிவருகிறார். எனினும் இதனைக் காவல்துறை மறுத்துள்ளது. தக்க ஆதாரங்களுடனேயே இக்குற்றம் சாட்டப்பட்டுள்ளதாகக் காவல்துறை தெரிவித்துள்ளது. இவ்வழக்கின் தீர்ப்பு சனவரி 9, 2012 அன்று வெளியிடப்பட்டது. அதில் அவருக்கு எதிரான ஆதாரங்கள் போதுமானதாக இல்லையென்றும், அவருக்கு எதிரான டிஎன்ஏ சான்று நம்பக்கூடியதாக இல்லை என்று கூறி விடுதலை செய்து நீதிபதி தீர்ப்பளித்தார்.

## 2014 அன்வார் பாற்புணர்ச்சி வழக்கு
2008 ஓரினச்சேர்க்கை வழக்கில் விடுதலை பெற்றிருந்தாலும் தற்பொழுது இவருடைய உதவியாளர் முகம்மது செய்புல் புகாரி அசலன் என்பவர் அன்வார் தன்னை ஓரினச்சேர்க்கையில் ஈடுபடுத்தியதாகக் கூறினார். இவ்வழக்கு தற்போது உச்ச நீதிமன்றதில் வழக்கு நடைபெற்றது. அன்வார் குற்றவாளி என்று தீர்ப்பளிக்கப்பட்டது. அதனை எதிர்த்து தொடரப்பபட்ட மேல் முறையீட்டிலும் குற்றம் நிரூபிக்கப்பட்டு ஐந்தாண்டுகள் தண்டனை உறுதி செய்யப்பட்டது. சுங்கை புளு சிறைச்சாலையில் அடைக்கப்பட்டார்.

## மேற்கோள்கள்


பகுப்பு:மலேசியாவில் அரசியல்
பகுப்பு:ந.ந.ஈ.தி
பகுப்பு:மலேசியாவில் அரசியல் ஊழல்கள்
டி. என். அனந்தநாயகி

thumb
**டி. என். அனந்தநாயகி** ஒரு இந்திய அரசியல்வாதி, சமூக சேவகர், வழக்கறிஞர் மற்றும் முன்னாள் சட்டமன்ற உறுப்பினர். இவர் தமிழ்நாடு சட்டமன்றத்திற்கு, இந்திய தேசிய காங்கிரசு கட்சி சார்பாக பேசின்பிரிட்ஜ் சட்டமன்றத் தொகுதியிலிருந்தும் , மயிலாப்பூர் சட்டமன்றத் தொகுதியிலிருந்தும் மூன்றுமுறை - 1957, 1962 மற்றும் 1971 - தேர்ந்தெடுக்கப்பட்டார்.

## வாழ்க்கைச் சுருக்கம்
1931 இல் பிறந்த அனந்தநாயகி, பாபநாசத்தில் பள்ளிக்கல்வியும் இராணி மேரி கல்லூரி, சென்னை மாநிலக் கல்லூரி மற்றும் சட்டக்கல்லூரி ஆகிய கல்லூரிகளில் உயர்கல்வியும் கற்றார். இவரின் கணவர் பெயர் டி.ராஜ்மோகன். இவர்களுக்கு இரண்டு மகன்கள் உண்டு. இவர் 1946 ம் ஆண்டு முதல் இந்திய தேசிய காங்கிரஸ் உறுப்பினர்; இரு முறை சென்னை மாநகராட்சி உறுப்பினராக இருந்தவர்.

## மேற்கோள்கள்

பகுப்பு:1931 பிறப்புகள்
பகுப்பு:வாழும் மக்கள்
பகுப்பு:2 ஆவது தமிழ்நாடு சட்டமன்ற உறுப்பினர்கள்
பகுப்பு:3 ஆவது தமிழ்நாடு சட்டமன்ற உறுப்பினர்கள்
பகுப்பு:5 ஆவது தமிழ்நாடு சட்டமன்ற உறுப்பினர்கள்
பகுப்பு:மாநிலக் கல்லூரி மேனாள் மாணவர்கள்
பகுப்பு:இந்திய தேசிய காங்கிரஸ் அரசியல்வாதிகள்
சனவரி 2012

**சனவரி 2012** (*January 2012*), ஒரு ஞாயிற்றுக்கிழமை ஆரம்பித்து 31 நாட்களின் பின்னர் ஒரு செவ்வாய்க்கிழமை முடிவடைந்தது. தமிழ் நாட்காட்டியின் படி தை மாதம் 2012 சனவரி 15 ஞாயிற்றுக்கிழமை தொடங்கி, 2012 பெப்ரவரி 12 ஞாயிற்றுக்கிழமை முடிவடைந்தது.

## சிறப்பு நாட்கள்
* சனவரி 1 - ஆங்கிலப் புத்தாண்டு
* சனவரி 2 - வாயிலார் நாயனார் குருபூசை
* சனவரி 8 - சடைய நாயனார் குருபூசை
* சனவரி 12 - சுவாமி விவேகானந்தர் பிறந்தநாள்
* சனவரி 14 - போகி பண்டிகை
* சனவரி 15 - தைப்பொங்கல்
* சனவரி 16 - மாட்டுப் பொங்கல்
* சனவரி 26 -  இந்தியக் குடியரசு நாள்
* சனவரி 30 - காந்தி நினைவு நாள்

## நிகழ்வுகள்

----

பகுப்பு:2012
2012
முகமது பாரூக் (எழுத்தாளர்)

**முகமது பாரூக்** (பிறப்பு: சூலை 13  1948) இவர் சிங்கப்பூர் எழுத்தாளராவார்.  தமிழ்நாடு தோப்புத்துறையில் பிறந்த இவர் ஒன்றிய தொடக்கப் பள்ளியிலும், வேதாரய்ம் இடைநிலைப் பள்ளியிலும் தனது கல்வியைத் கற்றுமுடித்தார். உணவகத்தில் பணிபுரியும் இவருக்கு தமிழ், மலாய், ஆங்கிலம் போன்ற மொழிகளில் நன்கு புலமையுண்டு.
## இலக்கியப் பணி
1965ல் எழுதத் தொடங்கிய இவரது கன்னியாக்கம் திரையொளியில் வெளிவந்தது. அதனைத் தொடர்ந்து சிறுகதை, புதுக்கவிதை, கட்டுரை என பல்துறைகளிலும் ஈடுபாடு செலுத்த ஆரம்பித்தார்.
## வகித்த பதவிகள்
சென் ஜான்ஸ் ஆம்புலன்சில் ஐந்தாண்டு சேவையாற்றியுள்ள இவர் தோப்புத்துறை முஸ்லிம் சங்க செயற்குழு உறுப்பினராகவும், ஜாமியாவின் தொண்டூழியராகவும் பணியாற்றியுள்ளார்.
## உசாத்துணை
* சிங்கப்பூர் தமிழ் எழுத்தாளர்கள் - சிங்கப்பூர் தமிழ் எழுத்தாளர் கழக வெளியீடு
பகுப்பு:1948 பிறப்புகள்
பகுப்பு: சிங்கப்பூர் முஸ்லிம் எழுத்தாளர்கள்
ஸ்டானிசுலஸ் வாவ்ரின்கா

**ஸ்டானிஸ்லாஸ் வாவ்ரின்கா ** (இசுட்டான் வாவ்ரின்கா) (*Stanislas Wawrinka*, லோசானில் பிறப்பு: 28 மார்ச் 1985) ஓர் சுவிஸ் நாட்டு தொழில்முறை டென்னிஸ் விளையாட்டுக்காரர்.  இவரின் தந்தை செருமானியராதலால் செருமானியக் குடியுரிமையும் கொண்டவர். தனது உயரிய தரவரிசை இடமான 9ஐ சூன் 9, 2008இல் பிடித்தார். பின்கை ஆட்டத்தில் சிறந்தவராகவும் களிமண் தரையில் சிறந்த ஆட்டக்காரராகவும் தன்னைக் கருதுகிறார். பெய்ஜிங்கில் நடந்த ஒலிம்பிக் போட்டிகளில்  சுவிட்சர்லாந்திற்கு ஆடவர் இரட்டையர் டென்னிசுப் போட்டியில் ரோஜர் பெடரருடன் இணைந்து தங்கப் பதக்கம்  பெற்றுத் தந்துள்ளார். இவர்கள் இருவருக்கும் 2008ஆம் ஆண்டின் சுவிஸ் அணி என்ற விருதும் கிடைத்தது.  இவரது பின்கை ஆட்டம் மிகவும் வலிமை மிக்கதாக ஜான் மக்கன்ரோ கருதுகிறார். ஆசுத்திரேலிய ஓப்பன், பிரெஞ்சு ஓப்பன், யூ. எசு. ஓப்பன் என மூன்று டென்னிசு பெருவெற்றி தொடரை (கிராண்டு சிலாம்) கைப்பற்றியுள்ளார்.

2014 பிரெஞ்சு ஓப்பனுக்கு முன் தன் பெயரை இசுடேன் வாவ்ரின்கா என்று மாற்றிக்கொள்ள தொழில்முறை டென்னிசு ஆட்டக்காரர்களின் கூட்டமைப்பு அனுமதி அளித்தது. பெயர் மாற்றம் தொடர்பாகவும் சுருக்க பெயர் தொடர்பாகவும் செய்தியாளர் சந்திப்பை நடத்த திட்டுமிட்டுள்ளார்

சூன் 7,2015 நிலவரப்படி டென்னிசு தொழில்முறை விளையாட்டுக்காரர்கள் சங்கம் உலகத்தரவரிசையில் 4ஆம் இடத்தில் உள்ளார். 2015ஆம் ஆண்டு பிரெஞ்சு ஓப்பன் பட்டத்தை நோவாக் ஜோக்கொவிசை எதிர்த்து  **6**-4 4-6 3-**6** 4-**6**   என்ற கணக்கில் வென்றார்.
2016ஆம் ஆண்டு யூ. எசு. ஓப்பன் தொடரில்  நோவாக் ஜோக்கொவிசை எதிர்த்து 6–7(1–7), 6–4, 7–5, 6–3 என்ற புள்ளி கணக்கில் வாகை சூடினார்.

## மேற்கோள்கள்

## வெளியிணைப்புகள்

*
*
* Stan Wawrinka  Official Site

பகுப்பு:1985 பிறப்புகள்
பகுப்பு:வாழும் மக்கள்
பகுப்பு:சுவிட்சர்லாந்து டென்னிசு வீரர்கள்
தமிழக தொல்லியல் களங்கள்

தமிழ்நாடு அரசு தொல்லியல் துறை தனியாகவும் மற்றும் இந்தியத் தொல்லியல் துறையுடன் இணைந்தும்,  தமிழ்நாட்டில் முப்பது இடங்களில் தொல்லியல் களங்களை அகழ்வாய்வு செய்துள்ளது. அவைகளின் விவரம்:

## வரலாற்றுக் காலத்திற்கு முந்தைய தொல்லியல் களங்கள்
# ஆதிச்சநல்லூர் தொல்லியல் களம் - ஆண்டு 1876
#ஆனைமலை,  கோயமுத்தூர் மாவட்டம், ஆண்டு, 1969 
# கோவலன் பொட்டல், மதுரை மாவட்டம், 1980
#திருத்தங்கல்,   விருதுநகர் மாவட்டம், 1994 – 1995 
#தேரிருவேலி , இராமநாதபுரம் மாவட்டம், 1999 – 2000 
#கொடுமணல் தொல்லியற் களம்,,  ஈரோடு மாவட்டம், 1992-1993, 1996–1997 & 1997-1998
#மாங்குடி,   திருநெல்வேலி மாவட்டம், 2001 – 2002

## ஆரம்பகால தொல்லியல் களங்கள்
# வசவசமுத்திரம் தொல்லியல் களம்,,, காஞ்சிபுரம் மாவட்டம், 1969 – 1970 
# கரூர்,,   கரூர் மாவட்டம், 1973 – 1979 & 1994 – 1995
#அழகன்குளம் தொல்லியல் களம், இராமநாதபுரம் மாவட்டம், 1986-1987, 1990–1991,  1992-1993, 1994-1995, 1996–1997 &  1997- 1998
# கொற்கை அகழாய்வுகள் ,  தூத்துக்குடி மாவட்டம், 1968 – 1969  
# தொண்டி , இராமநாதபுரம் மாவட்டம், 1980 
# பல்லவமேடு தொல்லியல் களம் ,    காஞ்சிபுரம் மாவட்டம், 1970 – 1971
# போளுவம்பட்டி தொல்லியல் களம் , கோயம்புத்தூர் மாவட்டம், 1979 – 1980 & 1980 – 1981
#பனையகுளம்,, தருமபுரி மாவட்டம்,  1979 – 1980
#பூம்புகார்,,  நாகப்பட்டினம், 1994 – 1995 & 1997 – 1998
#திருக்கோவிலூர் ,  விழுப்புரம், விழுப்புரம் மாவட்டம், 1992 – 1993
# மாளிகைமேடு,,   கடலூர் மாவட்டம், 1999 – 2000
# பேரூர்,,    கோயம்புத்தூர் மாவட்டம், 2001 –2002

## மத்தியக்கால தொல்லியல் களங்கள்
#குரும்பன்மேடு,,    தஞ்சாவூர் மாவட்டம்]], 1984 
#கங்கைகொண்ட சோழபுரம்,,  அரியலூர் மாவட்டம், 1980 – 1981 & 1986 – 1987
# கண்ணனுர்  ,   துறையூர் ஊராட்சி ஒன்றியம், திருச்சிராப்பள்ளி மாவட்டம், 1982 – 1983
# பழையாறை , தஞ்சாவூர் மாவட்டம், 1984
# பாஞ்சாலங்குறிச்சி,, தூத்துக்குடி மாவட்டம், 1968 - 1969
#சேந்தமங்கலம்,,    கள்ளக்குறிச்சி மாவட்டம்  1992 – 1993 & 1994 – 1995
#படவேடு,, திருவண்ணாமலை மாவட்டம், 1992 – 1993

## அண்மைய கால அகழ்வாய்வுகள்
# ஆண்டிப்பட்டி,  திருவண்ணாமலை மாவட்டம், 2004-2005
# மோதூர்,, தருமபுரி மாவட்டம்,  
# மரக்காணம், விழுப்புரம் மாவட்டம்,	 2005-2006
#  பரிகுளம்,, திருவள்ளூர் மாவட்டம், 2005-2006
#நெடுங்கூர் , கரூர் மாவட்டம், 2006-2007
#மாங்குளம்,  மதுரை மாவட்டம், 2006-2007
# செம்பிகண்டியூர்,, நாகப்பட்டினம் மாவட்டம், 2007-2008.	
# தரங்கம்பாடி, - நாகப்பட்டினம் மாவட்டம்
# கீழடி அகழாய்வு மையம் -சிவகங்கை மாவட்டம் 2015 - 2019
# மயிலாடும்பாறை தொல்லியல் களம் - கிருஷ்ணகிரி மாவட்டம்  2022 - 
# துலுக்கர்பட்டி தொல்லியல் களம் - திருநெல்வேலி மாவட்டம்  2022 -
# வெம்பக்கோட்டை தொல்லியல் களம் - விருதுநகர் மாவட்டம் - அகழாய்வுப் பணிகள் துவக்கப்படவில்லை
# பெரும்பாலை தொல்லியல் களம் - தருமபுரி மாவட்டம் - அகழாய்வுப் பணிகள் துவக்கப்படவில்லை

## இதனையும் காண்க
* அரிக்கமேடு
* தொல்லியல் அருங்காட்சியகம், பூம்புகார்
* தொல்லியல் அருங்காட்சியகம், குற்றாலம்
* தமிழக அருங்காட்சியகங்கள்
## வெளி இணைப்புகள்
*தமிழகத் தொல்லியல் களங்கள்– காணொலி  -1 
*தமிழகத் தொல்லியல் களங்கள்– காணொலி-2 

## மேற்கோள்கள்

## வெளி இணைப்புகள்
* தமிழ் சமுதாயம் - தமிழகத் தொல்லியற் களங்களும், கண்டுபிடிப்புகளும் - காணொலி உரை - பகுதி 1  
* தமிழ் சமுதாயம் - தமிழகத் தொல்லியற் களங்களும், கண்டுபிடிப்புகளும் - காணொலி உரை - பகுதி 2  
*Excavations - Since Independence - Tamil Nadu 

பகுப்பு:தமிழக தொல்லியற்களங்கள்
பகுப்பு:தமிழகப் பட்டியல்கள்
பகுப்பு:இந்தியத் தொல்லியல்
2012 உத்தரப் பிரதேச சட்டமன்றத் தேர்தல்

**உத்தரப் பிரதேச சட்டமன்றத் தேர்தல், 2012** என்பது இந்தியாவில் உள்ள உத்தரப் பிரதேச மாநிலத்தில் பெப்ரவரி 8, 2012 முதல் மார்ச்சு 3, 2012 வரை நடைபெற்ற சட்டமன்றத் தேர்தலைக் குறிக்கிறது. 112மில்லியன் வாக்காளர்களுடன் உலகிலேயே அதிக வாக்களர்களைக் கொண்ட மாநிலமாக திகழ்கிறது. இந்த எண்ணிக்கை மொத்த அமெரிக்காவின் பாதி வாக்காளர்களுக்கு சமமானது.

இம்மாநில சட்டமன்றத் தேர்தல் மிகவும் முக்கியத்துவம் வாய்ந்தது. அதிக மாநிலங்களவை தொகுதிகளை உள்ளடக்கியுள்ளது.

2007ல் இம்மாநிலத்தில் நடைபெற்ற சட்டமன்றத் தேர்தலின் பதவிக் காலம் முடிவுக்கு வந்ததால் இத்தேர்தல் நடத்தப்பட்டது. அப்போது இம்மாநிலத்தின் முதல்வராக பகுஜன் சமாஜ் கட்சியைச் சேர்ந்த மாயாவதி பதவியில் இருந்தார். இக்கட்சி கடந்த தேர்தலில் அதிகப்படியான தொகுதிகளை கைப்பற்றி தனிப்பெரும்பான்மையுடன் ஆட்சி அமைத்திருந்த்து குறிப்பிடத்தக்கது.

தேர்தல் ஏழு கட்டங்களாக நடைபெற்றது. அதன்படி பிப்ரவரி 4, 8,11,15, 19, 23 மற்றும் 28 ஆகிய தேதிகளில் நடைபெறும். முடிவு மார்ச் 6 அன்று வெளியிடப்பட்டது.

சமாஜ்வாதி கட்சியின் தலைவர் முலாயம் சிங்கின் மகன் அகிலேஷ் யாதவ் முதலமைச்சராக அக்கட்சியினரால் தேர்ந்தெடுக்கப்பட்டார்.

## கட்சிகள்
;தேசிய கட்சிகள் 

*பாரதிய ஜனதா கட்சி
*இந்திய தேசிய காங்கிரசு
*பகுஜன் சமாஜ் கட்சி (*ஆட்சியில்*)

;மாநில கட்சிகள்
*சமாஜ்வாதி கட்சி
*ராஷ்ட்ரிய ஜனதா தளம்
*ராஷ்ட்ரிய லோக் தளம்
*ஐக்கிய ஜனதா தளம்

## தேர்தல் அறிக்கைகள்
* இராமர் கோயில் கட்டுவதற்கு உத்தரவாதமும், சிறுபான்மையினருக்கான 4.5 சதவீத மத்திய அரசின் இட ஒதுக்கீட்டை பிஜேபி எதிர்க்கும் என்று அறிவித்துள்ளது 

## முடிவுகள்

தேர்தல் முடிவுகள் மக்கள் மாற்றத்தை விரும்பியதை காட்டியுள்ளது. மக்களின் தேர்தலில் வாக்களிக்கும் ஆர்வம் (:en:Voter turnout) புதிய வரலாறு படைத்தது.: 2007ல் வாக்காளர் ஓட்டளிப்பு 46 சதவீதத்திலிருந்து இத்தேர்தலில் 60 சதவீதமானது - இது உபியில் நடைபெற்ற தேர்தல்களிலேயே அதிகமாகும்.. 

தொங்கும் சட்டமன்றங்கள் உபியில் வழமையானது, எனினும் கடந்த இரண்டு தேர்தல்களும் தனிகட்சியை தனிப்பெரும்பான்மையுடன் ஆட்சியமைக்க வித்துட்டுள்ளன. சமாஜ்வாதி கட்சி கடந்த தேர்தல்களில் பெற்ற 97 இருந்து தற்போது 224 தொகுதிகளை வெற்றிகொண்டுள்ளன. ஆளும் பகுஜன் சமாஜ் கட்சி கடந்த தேர்தலில் 206லிருந்து 80 தொகுகளையே வென்றுள்ளது..  ராகுல் காந்தி தலைமையில் அதிகத் தொகுதிகளில் வெற்றிபெறும் என்று எதிர்பார்க்கப்பட்டிருந்த வேளையில் பாரதிய ஜனதாவிற்குப் பின் நான்காவது இடத்தையே அடையமுடிந்தது.

## மேற்கோள்கள்


## வெளியிணைப்புகள்
* தலையங்கம்: மாற்றத்தின் அறிகுறி...

பகுப்பு:உத்தரப் பிரதேச தேர்தல்கள்
பகுப்பு:2012 தேர்தல்கள்
தமிழக முத்திரைக் காசுகள்

thumb|216px|சங்ககால பாண்டியர் வெளியிட்ட வெள்ளி முத்திரைக் காசுகள்
தமிழகத்தின் முத்திரைக் காசுகள் பெரும்பாலும் பொ.மு. 5ஆம் நூற்றாண்டு முதல் பொ.மு. 2ஆம் நூற்றாண்டினவையாக இருக்கின்றன. இவை கிடைக்கப்பட்ட இடம், இவற்றின் காலம் கொண்டு நடன காசிநாதன் என்பவர் ஒரு அட்டவனையும் வெளியிட்டுள்ளார்.

## அட்டவணை

## மற்றவை
மேலும் சில இடங்களில் கிடைத்த நாணயங்கள் பற்றி சில பேர் குறிப்புகள் தந்துளனர்.

## மீளாய்வு
முதலில் இதைப்போன்ற முத்திரை காசுகள் வட இந்தியாவில் இருந்து தமிழகம் வந்தவை என்ற கருத்து நிலவியது. ஆனால் மகாலிங்கம் போன்றவர்கள் கி.மு. ஐந்தாம் நூற்றாண்டு முதலே பாண்டியர்கள் முத்திரைக்காசுகளை வெளியிட்டுள்ளதால் வடவிந்திய வழியே தமிழகத்துக்கு இக்காசுகள் வந்தவை என்ற கருத்தை மீளாய்வு செய்ய வேண்டும் என்று கருதுகின்றனர்.

## மேற்கோள்கள்

பகுப்பு:தமிழக நாணயவியல்
பேசின்பிரிட்ஜ் சட்டமன்றத் தொகுதி

**பேசின்பிரிட்ஜ் சட்டமன்றத் தொகுதி**, இந்தியாவின், தமிழ்நாடு மாநிலத்தில்  சென்னை மாவட்டத்தில் இருந்த ஒரு சட்டமன்றத் தொகுதி ஆகும். 

## தொகுதி சட்டமன்ற உறுப்பினர்கள் வரலாறு

## இவற்றையும் பார்க்கவும்
* தமிழ்நாடு சட்டப்பேரவை
* தமிழ்நாடு சட்டப்பேரவைத் தேர்தல்கள்

## மேற்கோள்கள்

பகுப்பு:சென்னை மாவட்டத்தின் நீக்கப்பட்ட சட்டமன்றத் தொகுதிகள்
பிரம்மதேசம்

**பிரம்மதேசம்** பெயரிலுள்ள கட்டுரைகள்

## இடம்
#பிரம்மதேசம் (விழுப்புரம்) -  தமிழ் நாட்டின் திண்டிவனம் வட்டத்தில் அமைந்துள்ள பஞ்சாயத்து கிராமம்.
#பிரம்மதேசம் (திருவண்ணாமலை) - தமிழ்நாடு மாநிலம் செய்யார் வட்டத்தில் அமைந்துள்ள பஞ்சாயத்து கிராமம்.
#பிரம்மதேசம் (அம்பாசமுத்திரம்) - தமிழ் நாட்டின் திருநெல்வேலி மாவட்டம்  அம்பாசமுத்திரம் வட்டத்தில் உள்ள ஊர்.
#பிரம்மதேசம், திண்டிவனம், தமிழ் நாட்டின் திண்டிவனம் வட்டத்தில் அமைந்துள்ள பஞ்சாயத்து கிராமம்.
#பிரம்மதேசம், செய்யாறு, தமிழ் நாட்டின் திருவண்ணாமலை மாவட்டத்தில் செய்யாறு வட்டத்தில் அமைந்துள்ள பஞ்சாயத்து கிராமம்.
#பிரம்மதேசம் (பவானி), தமிழ் நாட்டின் ஈரோடு மாவட்டம் பவானி வட்டத்தில் அமைந்துள்ள கிராமம்.
#பிரம்மதேசம் (வேப்பந்தட்டை), தமிழ் நாட்டின் பெரம்பலூர் மாவட்டம் வேப்பந்தட்டை வட்டத்தில் அமைந்துள்ள கிராமம்.
மத்திய கடல்மீன்வள ஆராய்ச்சி நிலையம்

**மத்தியக் கடல்மீன்வள ஆராய்ச்சி நிலையம்** (*Central Marine Fisheries Research Institute* - CMFRI) இந்திய அரசின் வேளாண்மை அமைச்சகத்தின் வாயிலாக 1947 ஆம் ஆண்டு நிறுவப்பட்டது. இது 1967 ஆம் ஆண்டு இந்திய வேளாண் ஆய்வுக் கழகத்தின் அங்கமானது. இவ்வாய்வு நிறுவனம் கடல் மீன் வளம் அதன் உற்பத்தி பெருக்கம், பாதுகாப்பு ஆகியவற்றைச் சார்ந்து செயல்பட்டு வருகிறது.

இதன் தலைமையகம் தற்போது கேரளாவில் உள்ள கொச்சி நகரத்தில் இயங்கிவருகிறது. இது 1971 ஆம் ஆண்டு தமிழகத்தில் இராமநாதபுரம் மாவட்டத்தின் மண்டபத்திலிருந்து மாற்றப்பட்டதாகும். இது கடல் மீன் வள ஆய்வில் தனக்கென பல வளர்ச்சிகளை உலகளவில் எட்டியுள்ளது.

## கொள்கைகள்
இந்நிறுவனம் தனக்கென தலையாயக் கொள்கைகளை இந்திய வேளாண்மை ஆய்வுக் கழகத்தின் ஒப்புதலின் படி செயற்படுத்தி வருகிறது.
* பொருளாதாரத் தனியுரிமைப் பகுதியில் (Exclusive Economic Zone - EEZ) கடல் மீன் வளத்தை சுரண்டுதல் மற்றும் மிதமிஞ்சியிருத்தலைக் கண்காணித்தல்.
* சூற்றுச்சூழல் மாறுபாடுகள் குறித்து மீன் வளத்தில் ஏற்படும் மாறுபாடுகளை உணர்தல்.
* துடுப்புமீன் (Finfish), ஓடுமீன் (Shellfish) மற்றும் இதை தவிர்த்த திறந்த கடல்வெளி வளர்ப்புயிர்களை பிடிப்பதற்கு மற்றும் பெருக்குவதற்கு ஏதுவாக தொழில்முறைகளை உருவாக்கல்.
* கடல் மீன் வளத்தை திட்டமிட்டத் தரவுத்தளத்துடன் தகவர்களஞ்சியமாகச் செயற்பட.
* தொழில்முறையைக் வணிகரீதியாக இடைமாற்ற, முதுநிலை மற்றும் சிறப்பு பயிற்சிகள், கற்பித்தல் மற்றும் நீட்டிக்கப்பட்ட கல்வித்திட்டத்தை நடத்த.
* இக்கடல்மீன்கள் குறித்த விழிப்புணர்ச்சியும் படிப்பினையும் கொடுக்க, என்பன.

## ஆய்வு நிலையங்கள்
இந்நிறுவனம் தனக்கென வெவ்வேறு பகுப்புகளை ஏற்படுத்தி வெவ்வேறு இடங்களில் செயற்படுத்தி வருகிறது. அவை நான்கு பகுப்புகளாக ஏற்படுத்தப்பட்டுள்ளன. அவை மேற்மொள்ளும் பணிகள் குறித்து அதன் செயற்பாடு விரிவாக்கம், அதன் ஆளுமை ஆகியவற்றைக் கொண்டு வட்டார மையம், ஆய்வு மையம், களப்பணிமையம், படிப்பினை மையம் என வகுத்து நடத்தி வருகிறது.

### வட்டார மையம்
இந்நிறுவனம் தனக்கென மூன்று வட்டார மையங்களை நடத்தி வருகிறது. அவை மண்டபம் - தமிழ் நாடு, விசாகப்பட்டினம் - ஆந்திர மாநிலம், வெராவல் - குசராத் மாநிலம் ஆகிய இடங்களில் இயங்குகின்றன. இந்நிறுவனங்கள் ஆய்வு, வளர்ச்சி மற்றும் செயலாக்கம் ஆகியவற்றை முறையே செயற்படுத்தி வருகிறது.

### ஆய்வு மையம்
மேற்குக்கடல் மற்றும் கிழக்குக்கடல் ஆகியவற்றில் மீன் வளம் குறித்து கண்காணிக்க ஏழாய்வு மையங்களை நாடு முழுவதும் மங்களூர், கோழிக்கோடு, மும்பை, விழிஞ்சம், கார்வார், தூத்துக்குடி மற்றும் சென்னை ஆகியவற்றில் செயல்படுத்திவருகிறது.

### களப்பணிமையம்
நாடு முழுவது 14 களப்பணி மையங்கள் உள்ளன. அவை கன்னியாக்குமரி, ஓங்கோல், அலிபாக், பட்டுக்கோட்டை, கொடாய், சிரிக்காகுளம், கோவா, நர்சாபூர், நாகப்பட்டினம், சாம்நகர், பாட்கல், பூரி, கொல்லம், ரத்னகிரி, கடலூர் ஆகியன.

### படிப்பினை மையம்
கிரிசி விக்யான் கேந்தரா என்ற பெயரில் ஞாரக்கல், கொச்சின் என்னும் இடத்தில் நடத்தி வருகிறது.

## மேற்கோள்

பகுப்பு:இந்திய ஆய்வுக் கழகங்கள்
உயர்திணை

**உயர்திணை**  () என்பது தமிழ் இலக்கணத்தில் தேவர், மாந்தர், நரகர் என்பவர்களை வகைப்படுத்தும் சொல்லாகும். இவர்களுக்கு உள்ளதெனக் குறிப்பிடப்படும் பகுத்தறிவு குறித்து இவ்வுயர்திணை என்ற பெயர் இடப்பட்டிருக்கலாம். பகுத்தறிவில்லாத உயிரினங்களும் உயிரற்ற பொருட்களும் அஃறிணை என்று பிரிக்கப்படும்.

உயர்திணை என்மனார் மக்கட்சுட்டே

அஃறிணை என்மனார் அவரல பிறவே

ஆயிரு திணையின் இசைக்குமன சொல்லே

உயர்திணைப் பெயர்களை அஃறிணைப் பொருள்களான விலங்குகள்,தோட்டம் முதலானவற்றிற்கும் வைக்கப்படலாம். தமிழ் இலக்கணத்தில் இவை *விரவுப்பெயர்கள்* என வழங்கப்படுகின்றன. 26 வகை விரவுப்பெயர்களைக் காணலாம்.

## மேற்கோள்கள்

## வெளி இணைப்புகள்
* உயர்திணைச் சொல் புணர்தல்

பகுப்பு:திணை வகைகள் (சொல்லிலக்கணம்)
டேவிட் (திரைப்படம்)

**டேவிட்** (*David*) 2013 ஆம் ஆண்டில் வெளிவந்த தமிழ்த் திரைப்படமாகும். இதனை பெஜாய் நம்பியார் இயக்க விக்ரம் மற்றும் ஜீவா முன்னணி கதா பாத்திரத்திங்களில் நடித்துள்ளனர்.

## நடிகர்கள்
*விக்ரம்
*தபு
*இஷா சர்வாணி
*ஜீவா
*நாசர்

## மேற்கோள்கள்

## வெளி இணைப்புகள்
*  (Hindi)
*  (Tamil)

பகுப்பு:2013 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:விக்ரம் நடித்துள்ள திரைப்படங்கள்
பகுப்பு:ஜீவா நடித்துள்ள திரைப்படங்கள்
பகுப்பு:நாசர் நடித்த தமிழ்த் திரைப்படங்கள்
மகொடோ கோபயாஷி

**மகொடோ கோபயாஷி** (Makoto Kobayashi, பிறப்பு ; 7 ஏப்ரல் 1944) ஜப்பானைச் சேர்ந்த இயற்பியலாளர். இவர் 2008ம் ஆண்டு இயற்பியலுக்கான நோபல் பரிசு பெற்றார்.

## சொந்த வாழ்க்கை
கோபயாஷி பிறந்தது மற்றும் கல்வி பயின்றது ஜப்பானில் உள்ள நகோயா நகரத்தில்.  இவர் 1975 ல் சசிகோ ஏனோமொடோ என்பவரை மணந்தார்; இவர்களுக்கு ஜூனிசிரோ என்ற ஒரு மகன் இருக்கிறார். கோபயாஷி முதல் மனைவி இறந்த பிறகு,  1990 இல் எமிகோ நகயமா என்பவரை திருமணம் செய்துகொண்டார், இவர்கள் ஒரு மகள் -யூகா- இருக்கிறார்.
### கல்வி பணி
*ஏப்ரல், 1972 : இணை ஆராச்சியாளர் கியோட்டோ பல்கலைக்கழகம்
*சூலை,1979 : உயர் ஆற்றல் இயற்பியல் தேசிய ஆய்வுக்கூடத்தில் உதவி பேராசிரியர்

## இவற்றையும் பார்க்க
* இயற்பியலுக்கான நோபல் பரிசு பெற்றவர்கள்

## மேற்கோள்கள்

## புற இணைப்புகள்

* Progress of Theoretical Physics
* Makoto Kobayashi, Professor emeritus of KEK 

பகுப்பு:நோபல் இயற்பியற் பரிசு பெற்றவர்கள்
பகுப்பு:சப்பானிய இயற்பியலாளர்கள்
பகுப்பு:1944 பிறப்புகள்
பகுப்பு:வாழும் மக்கள்
பகுப்பு:நோபல் பரிசு பெற்ற சப்பானியர்கள்
டேல் இனிஃப்

**டேல் இனிஃப் ** (*Dale Iniff  *, பிறப்பு: செப்டம்பர் 18 1977 ), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு ஏ-தர துடுப்பாட்டப் போட்டியில் கலந்து கொண்டுள்ளார். 1999 ல், ஏ-தர துடுப்பாட்டப் போட்டியில் பங்குகொண்டார்.
## வெளி இணைப்பு
டேல் இனிஃப்  - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி சனவரி 2, 2012.

பகுப்பு:இங்கிலாந்துத் துடுப்பாட்டக்காரர்கள்
பகுப்பு:1977 பிறப்புகள்
பகுப்பு:வாழும் மக்கள்
கெவின் இன்னெஸ்

**கெவின் இன்னெஸ் ** (*Kevin Innes *, பிறப்பு: செப்டம்பர் 24 1975 ), இங்கிலாந்து அணியின் துடுப்பாட்டக்காரர் ஆவார். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 45 முதல்தர துடுப்பாட்டப் போட்டிகளிலும், 86 ஏ-தர துடுப்பாட்டப் போட்டிகளிலும், ஐந்து இருபதுக்கு -20 போட்டிகளிலும் கலந்து கொண்டுள்ளார். 1994-2004 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
## வெளி இணைப்பு
கெவின் இன்னெஸ்  - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி சனவரி 2, 2012.

பகுப்பு:இங்கிலாந்துத் துடுப்பாட்டக்காரர்கள்
பகுப்பு:1975 பிறப்புகள்
பகுப்பு:பெட்போர்ட்சையர் துடுப்பாட்டக்காரர்கள்
பகுப்பு:நார்தாம்ப்டன்சையர் துடுப்பாட்டக்காரர்கள்
பகுப்பு:வாழும் மக்கள்
ஜான் இன்ஸ்

**ஜான் இன்ஸ் ** (* John Inns *, பிறப்பு: மார்ச்சு 30 1876, இறப்பு: சூன் 14 1905), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 10 முதல்தர துடுப்பாட்டப் போட்டிகளில் கலந்து கொண்டுள்ளார். 1898-1904 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
## வெளி இணைப்பு
ஜான் இன்ஸ்  - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி சனவரி 2, 2012.

பகுப்பு:இங்கிலாந்துத் துடுப்பாட்டக்காரர்கள்
பகுப்பு:1876 பிறப்புகள்
பகுப்பு:1905 இறப்புகள்
பகுப்பு:எஸ்செக்ஸ் துடுப்பாட்டக்காரர்கள்
சாமி இக்பால்

** சாமி இக்பால் ** (*Shammi Iqbal *, பிறப்பு: சனவரி 19 1975), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் எட்டு ஏ-தர துடுப்பாட்டப் போட்டிகளில் கலந்து கொண்டுள்ளார். 1999-2003 ஆண்டுகளில், ஏ-தர துடுப்பாட்டப் போட்டிகளில் பங்குகொண்டார்.
## வெளி இணைப்பு
சாமி இக்பால்  - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி சனவரி 2, 2012.

பகுப்பு:இங்கிலாந்துத் துடுப்பாட்டக்காரர்கள்
பகுப்பு:1975 பிறப்புகள்
பகுப்பு:வாழும் மக்கள்
கெரக்சன்சு கார்ப்புரேசன் ஒப் அமெரிக்கா

**கெரக்சன்சு கார்ப்புரேசன் ஒப் அமெரிக்கா** (Corrections Corporation of America (NYSE: CXW) (CCA)) என்பது ஐக்கிய அமெரிக்காவில் சிறைகளை நடத்தும் ஒரு தனியார் நிறுவனம் ஆகும்.  பல சிறைகளை இது சொந்தமாக வைத்திருக்கிறது, பிறவற்றை ஒப்பந்த அடிப்படையில் இது நடத்துகிறது.  சுமார் 60 வரையான சிறைகளை இது நடத்துகிறது.

## விமர்சனங்கள்
நபர்களை சிறை வைப்பதே இவர்களின் வணிக மாதிரியாக இருப்பதால், அதிக நபர்களை சிறை வைக்கும் சட்டங்களை இவர்கள் ஊக்குவிக்கும் செயற்பாடுகளில் ஈடுபடுகிறார்கள்.  போதைக்கு எதிரான போர் போன்ற மிகவும் சர்ச்சைக்குரிய சட்டங்கள் மூலம் பெரும்பான்மையானோர் கைதிகள் ஆகிறார்கள்.  இந்த வணிக மாதிரி உலகின் 25% சிறைக் கைதிகள் ஐக்கிய அமெரிக்காவில் இருக்க ஒரு காரணம் ஆகிறது என்று குற்றம் சாட்டப்படுகிறது.

சட்டமீறிய குடிவந்தவர்களை சிறையில் வைத்திருப்பதும் இவர்களுக்கு இலாபம் ஈட்டுவதாகும்.  ஆகையால் அத்தகைய சட்டங்களுக்கும் இவர்கள் சார்பாகப் பரப்புரை செய்கிறார்கள்.

பகுப்பு:வணிக நிறுவனங்கள்
பகுப்பு:தனியார் சிறைகள்
பகுப்பு:நியூயார்க் பங்கு சந்தையில் பட்டியலிடப்பட்டுள்ள நிறுவனங்கள்
ஆத்தர் ஐசாக்

**ஆத்தர் ஐசாக் ** (*Arthur Isaac *, பிறப்பு: அக்டோபர் 4 1873, இறப்பு: சூன் 7 1916) என்பவர் இங்கிலாந்து அணியின் துடுப்பாட்டக்காரர் ஆவார். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 10 முதல்தர துடுப்பாட்டப் போட்டிகளில் கலந்து கொண்டுள்ளார். 1950/51 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
## வெளி இணைப்பு
ஆத்தர் ஐசாக் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி சனவரி 2, 2012.

பகுப்பு:இங்கிலாந்துத் துடுப்பாட்டக்காரர்கள்
பகுப்பு:1873 பிறப்புகள்
பகுப்பு:1916 இறப்புகள்
அல்பேர்ட் ஐயர்மோங்கர்

**அல்பேர்ட் ஐயர்மோங்கர் ** (*Albert Iremonger  *, பிறப்பு: சூன் 15 1884, இறப்பு: மார்ச்சு 9 1958) என்பவர் இங்கிலாந்து அணியின் துடுப்பாட்டக்காரர் ஆவார். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 10 முதல்தர துடுப்பாட்டப் போட்டிகளில் கலந்து கொண்டுள்ளார். 1906-1910 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
## வெளி இணைப்பு
அல்பேர்ட் ஐயர்மோங்கர்  கிரிக் - இன்ஃபோ விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி சனவரி 2, 2012.

பகுப்பு:இங்கிலாந்துத் துடுப்பாட்டக்காரர்கள்
பகுப்பு:1884 பிறப்புகள்
பகுப்பு:1958 இறப்புகள்
ஹெர்பேர்ட் ஐசாக்

**ஹெர்பேர்ட் ஐசாக் ** (*Herbert Isaac  *, பிறப்பு: திசம்பர் 11 1899, இறப்பு: ஏப்ரல் 11 1962), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் மூன்று முதல்தர துடுப்பாட்டப் போட்டிகளில் கலந்து கொண்டுள்ளார். 1919 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
## வெளி இணைப்பு
ஹெர்பேர்ட் ஐசாக்  - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி சனவரி 2, 2012.

பகுப்பு:இங்கிலாந்துத் துடுப்பாட்டக்காரர்கள்
பகுப்பு:1899 பிறப்புகள்
பகுப்பு:1962 இறப்புகள்
எட்வார்ட் நைட்

**எட்வார்ட் நைட் ** (*Edward Knight   *, பிறப்பு: மே 10 1794, இறப்பு: நவம்பர் 5 1879), இங்கிலாந்து அணியின் துடுப்பாட்டக்காரர் ஆவார். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 13 முதல்தர துடுப்பாட்டப் போட்டிகளில் கலந்து கொண்டுள்ளார். 1822-1828 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
## வெளி இணைப்பு
எட்வார்ட் நைட்  - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி சனவரி 2, 2012.

பகுப்பு:இங்கிலாந்துத் துடுப்பாட்டக்காரர்கள்
பகுப்பு:1794 பிறப்புகள்
பகுப்பு:1879 இறப்புகள்
பகுப்பு:ஹாம்ப்சையர் துடுப்பாட்டக்காரர்கள்
பகுப்பு:கென்ட் துடுப்பாட்டக்காரர்கள்
பகுப்பு:மெரில்பன் துடுப்பாட்ட சங்கத் துடுப்பாட்டக்காரர்கள்
பகுப்பு:ஜென்டில்மென் துடுப்பாட்டக்காரர்கள்
ஜார்ஜ் டி. நைட்

**ஜார்ஜ் டி. நைட் ** (*George T. Knight  *, பிறப்பு: நவம்பர் 22 1795, இறப்பு: ஆகத்து 25 1867), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 23 முதல்தர துடுப்பாட்டப் போட்டிகளில் கலந்து கொண்டுள்ளார். 1820-1837 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
## வெளி இணைப்பு
ஜார்ஜ் டி. நைட்  - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி சனவரி 2, 2012.

பகுப்பு:இங்கிலாந்துத் துடுப்பாட்டக்காரர்கள்
பகுப்பு:1795 பிறப்புகள்
பகுப்பு:1867 இறப்புகள்
பகுப்பு:ஹாம்ப்சையர் துடுப்பாட்டக்காரர்கள்
பகுப்பு:கென்ட் துடுப்பாட்டக்காரர்கள்
பகுப்பு:மெரில்பன் துடுப்பாட்ட சங்கத் துடுப்பாட்டக்காரர்கள்
பகுப்பு:ஜென்டில்மென் துடுப்பாட்டக்காரர்கள்
நௌல்ஸ் (மிடில்செக்ஸ் துடுப்பாட்டக்காரர்)

**நௌல்ஸ் ** *Knowles (Middlesex*, பிறப்பு, இறப்பு: விபரம் தெரியவில்லை), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு முதல்தர துடுப்பாட்டப் போட்டியில் கலந்து கொண்டுள்ளார். 1797 ம் ஆண்டில், முதல்தர துடுப்பாட்டப் போட்டியில் பங்குகொண்டார்.
## வெளி இணைப்பு
நௌல்ஸ் (மிடில்செக்ஸ் துடுப்பாட்டக்காரர்)  - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி சனவரி 2, 2012.

பகுப்பு:இங்கிலாந்துத் துடுப்பாட்டக்காரர்கள்
பகுப்பு:மிடில்செக்ஸ் துடுப்பாட்டக்காரர்கள்
டொம் ஜென்னிங்ஸ்

**டொம் ஜென்னிங்ஸ் ** (*Tom Jennings *, பிறப்பு: நவம்பர் 3 1896, இறப்பு: செப்டம்பர் 7 1972), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 18 முதல்தர துடுப்பாட்டப் போட்டிகளில் கலந்து கொண்டுள்ளார். 1921-1924 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
## வெளி இணைப்பு
டொம் ஜென்னிங்ஸ்  - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி சனவரி 2, 2012.

பகுப்பு:இங்கிலாந்துத் துடுப்பாட்டக்காரர்கள்
பகுப்பு:1896 பிறப்புகள்
பகுப்பு:1972 இறப்புகள்
பகுப்பு:டெவான் துடுப்பாட்டக்காரர்கள்
யான்கோ டிப்சாரெவிச்

**யான்கோ டிப்சாரெவிச் ** (Janko Tipsarević, செர்பிய மொழி: Јанко Типсаревић ) (பிறப்பு 22 சூன் 1984) ஓர் செர்பிய டென்னிசு விளையாட்டுக்காரர். தனது ஆட்டவாழ்வில் மிக உயர்ந்த தரவரிசை எண். 9 ஐ நவம்பர் 14, 2011 அன்று எட்டினார். டென்னிசு வரலாற்றில் முதல் பத்து இடங்களுக்குள் வந்துள்ள 117வது விளையாட்டுக்காரராக விளங்குகிறார்.

தனது ஆட்டவாழ்வில் இரு ஏடிபி சுற்றுப் போட்டிகளையும் இரு ஃப்யூச்சர்ஸ் போட்டிகளையும் ஒன்பது ஏடிபி சாலஞ்சர் தொடர் போட்டிகளையும் வென்றுள்ளார்.  டிப்சாரெவிச் 2001ஆம் ஆண்டு ஆஸ்திரேலிய ஓப்பனில் ஜூனியர் கோப்பையை வென்றுள்ளார்.

## மேற்கோள்கள்

## வெளியிணைப்புகள்

*His official website
*bio * file interview with Janko Tipsarević
*Tipsarević Recent Match Results 
*Tipsarević World Ranking History 
*Tipsarević in a summer essentials slideshow for ''Men's Vogue'' June 2008 issue 

பகுப்பு:1984 பிறப்புகள்
பகுப்பு:வாழும் மக்கள்
பகுப்பு:செர்பிய டென்னிசு வீரர்கள்
ஆசிரியத் துறை

**ஆசிரியத் துறை** என்பது தமிழ் பாவினங்களில் ஒன்றான ஆசிரியப்பாவின் இனங்களில் ஒன்றாகும். இது நான்கடியில் அமையும்; முதலடி தவிரப் பிற அடிகளில் ஏதேனும் ஒன்று அளவு குறைந்து வரும். இடையே வரும் அடிகள் இடைமடக்காக ( வந்த அடியே திரும்பவும் அடுத்த அடியாய் வருதல்) அமையும். நான்கடியாய் இடையிடை குறைந்து வருவதும் உண்டு. நான்கடியாய் இடை இடை குறைந்து, இடைமடக்காக வருவதும் உண்டு.அனைத்துவகை சீர்களும் அடிகளும் இடம்பெறும். ஆசிரியத் துறையில் எவ்வகைச் சீரும் வரலாம் ; எவ்வகை அடியும் வரலாம். மிக நீண்ட கழி நெடிலடிகள் கூட வரலாம். ஈற்றயலடி அளவு குறைந்து வருவது ஆசிரிய நேர்த்துறை என்றும் இடையிடை குறைந்து வருவது ஆசிரிய இணைக்குறள் துறை என்றும் அழைக்கப்படும்.

;எடுத்துக்காட்டு 1

" போதுறு முக்குடைப் பொன்னெயில் ஒருவன்
தாதுறு தாமரை அடியிணை பணிந்தார்
தாதுறு தாமரை அடியிணை பணிந்தார்
தீதுறு தீவினை இலரே " 

## ஆசிரிய நேர்த்துறை
;எடுத்துக்காட்டு 2

"வண்டுளர் பூந்தார் வளங்கெழு செம்பூட்சேய் வடிவே போலத்
தண்டளிர்ப்பூம் பிண்டித் தழையேந்தி மாவினவித் தணந்தோன் யாரே
தண்டளிர்ப்பூம் பிண்டித் தழையேந்தி வந்துநம்
பண்டைப் பதிவினவிப் பாங்கு படமொழிந்து படர்ந்தோ னன்றேர்" 


இப்பாடல், நான்கடியாய் ஈற்றயலடி குறைந்து, இரண்டாமடியே இடைமடக்காகி மூன்றாம் அடியாக வந்துள்ளது,  ஆகவே இது ஆசிரியத்துறை. இதனை ஆசிரிய நேர்த்துறை எனவும் கூறலாம்

## ஆசிரிய இணைக்குறள் துறை
;எடுத்துக்காட்டு 3

"இரங்கு குயில்முழவா இன்னிசையாழ் தேனா
அரங்கு மணிபொழிலா ஆடும் போலும் இளவேனில்
அரங்கு மணிபொழிலா ஆடு மாயின்
மரங்கொல் மணந்தகன்றார் நெஞ்சமென் செய்ததிளவேனில்"


இப்பாடல் நான்கடியாய் இடையிடை குறைந்து (முதலடியும், மூன்றாமடியும் ) வந்திருக்கிறது. இரண்டாமடியே மடங்கி மூன்றாமடியாய் வந்துள்ளது. ஆகவே இது ஆசிரிய இணைக்குறள் துறை ஆகும்.

## மேற்கோள்கள்

## உசாத்துணை
*தமிழ் இணையக் கல்விக்கழகப் பாடம்1
*தமிழ் இணையக் கல்விக்கழகப் பாடம்2

பகுப்பு:பாவினங்கள்
பகுப்பு:ஆசிரியப்பா
கலித்துறை

**கலித்துறை** தமிழ் பாவினங்களில் ஒன்றான துறையின் வகைகளுள் ஒன்று. இது பல்வேறு ஓசைகள் உடையது. நெடிலடிகள் நான்கு கொண்டிருக்கும். அவை நான்கும் எதுகை கொண்டிருக்கும். ஆழ்வார் பாடல்கள், சீவக சிந்தாமணி, கம்பராமாயணம் போன்ற படைப்புகளில் இப்பாவினம் மிகுந்து காணப்படுகிறது. 


கட்டளைக் கலித்துறை இதன் வகைகளில் ஒன்று.
 இதில் கலி மண்டிலத் துறை  
கலி நிலைத் துறை 
என இரண்டு வகைகள் உண்டு. 
;எடுத்துக்காட்டு 1

நன்றுடை யானைத் தீயதில் லானை நரைவெள்ளே
றொன்றுடை யானை உமையொரு பாகம் உடையானை
சென்றடை யாத திருவுடை யானைச் சிராப்பள்ளிக்
குன்றுடை யானைக் கூறஎன் உள்ளம் குளிரும்மே....

::சம்பந்தர் தேவாரம், 1058

## உசாத்துணை
*தமிழ் இணையக் கல்விக்கழகப் பாடம்1
*தமிழ் இணையக் கல்விக்கழகப் பாடம்2
## அடிக்குறிப்பு

பகுப்பு:பாவினங்கள்
பகுப்பு:கலிப்பா
துப்பாக்கி (திரைப்படம்)

***துப்பாக்கி*** (*Thuppakki*) என்பது 2012 இல் வெளிவந்த தமிழ்த் திரைப்படம் ஆகும். இந்த திரைப்படத்தில் விஜய், காஜல் அகர்வால் ஆகியோர் நடித்துள்ளனர். இப்படத்தை ஏ. ஆர். முருகதாஸ் அவரது உதவி இயக்குனரின் கதையை இயக்கினார். இத்திரைப்படத்திற்கு ஹாரிஸ் ஜெயராஜ் இசையமைத்தார்.

## கதை

இராணுவத்தில் வேலை செய்யும் ஜகதீஷ் (விஜய்) விடுமுறைக்கு மும்பைக்கு வருகிறார். அங்கே பெண் பார்ப்பது, முதலில் மோதல், பிறகு காதல் என காட்சிகள் நகர, திடீர் என வெடிக்கிறது ஒரு வெடிகுண்டு. வெடிகுண்டை வைத்தவன் விஜயிடம் சிக்க, அவனது திட்டங்களைத் தெரிந்து கொள்கிறார் விஜய். சதித் திட்டங்களை முறியடிக்க தன்னுடன் பணியாற்றும் இராணுவ வீரர்களின் துணையுடன் அதனை முறியடிக்கிறார். கோபமடைந்த தீவிரவாதி தலைவன் விஜயையும், விஜய் தீவிரவாதி தலைவனையும் தேட, கடைசிக் காட்சியில் இருவரும் சந்திக்கின்றனர். விஜய் தீயவனை அழிக்கிறார்.

## நடிகர்கள்
* விஜய் - ஜெகதீஷ்
* காஜல் அகர்வால் - நிஷா ஜெகதீஷ்
* சத்யன் - பாலாஜி
* கவுதம் கருப்
*அக்சரா கவுடா
* வித்யூத் ஜம்வால் - தீவிரவாதிகளின் தலைவன்
* ஜெயராம் - இரவிச்சந்திரன்

## படப்பிடிப்பு
இதன் முதற்கட்டப் படப்பிடிப்பு மும்பையில் டிசம்பர் 5,2011 அன்று தொடங்கி 35 நாட்கள் நடைபெற்று முடிந்தது. இப்படத்தின் இறுதி சண்டைக் காட்சி 60 சண்டைப்பயிற்சி வீரர்களுடன் 7 காமிராக்கள் பயன்படுத்தி படமாக்கப்பட்டது.

## பிணக்குகள்
### தலைப்பு பற்றிய பிணக்கு
தங்களின் கள்ள துப்பாக்கி என்ற படத்தின் தலைப்பு போல் இருப்பதால் துப்பாக்கி என்ற பெயரை பயன்படுத்த தடைவிதிக்குமாறு அப்படத்தின் தயாரிப்பாளர் நீதிமன்றத்தை அணுகி தடை பெற்றார்.

### இசுலாமியர்கள் குறித்த பிணக்குகள்
இத்திரைப்படம் இசுலாமியர்களை பற்றி தவறான கருத்து தெரிவித்துள்ளதாகக் கூறி சில இசுலாமிய அமைப்புகள் போராட்டத்தில் இறங்கின. அதனைத் தொடர்ந்து விஜய் அரசிடம் திரைப்படத்தைப் பாதுகாக்கக் கூறி மனு தாக்கல் செய்தார். அதன்பின்னர் சர்ச்சைக்குறிய காட்சிகளுக்காக மன்னிப்புக் கோரிய பிறகு அக்காட்சிகள், படத்தில் இருந்து நீக்கப்பட்டன. இத்தவறுக்கு பரிகாரமாக விஜய் ஒரு படத்தில் இசுலாமியராக நடிப்பார் என்று அவருடைய தந்தை எஸ். ஏ. சந்திரசேகர் அறிவித்துள்ளார்.

## மேற்கோள்கள்

## வெளி இணைப்புகள்
* பன்னாட்டு திரைப்பட தரவுத் தளத்தில் துப்பாக்கி (ஆங்கிலத்தில்)

பகுப்பு:2012 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:தமிழ் தேசபக்தித் திரைப்படங்கள்
பகுப்பு:விஜய் நடித்துள்ள திரைப்படங்கள்
பகுப்பு:ஏ. ஆர். முருகதாஸ் இயக்கிய திரைப்படங்கள்
பகுப்பு:காஜல் அகர்வால் நடித்துள்ள திரைப்படங்கள்
பகுப்பு:ஹாரிஸ் ஜயராஜ் இசையமைத்த தமிழ்த் திரைப்படங்கள்
பகுப்பு:சுவிட்சர்லாந்தில் படமாக்கப்பட்ட திரைப்படங்கள்
பகுப்பு:ஜெயராம் நடித்த திரைப்படங்கள்
வஞ்சித்துறை

**வஞ்சித்துறை** தமிழ் பாவினங்களில் ஒன்றான துறையின் வகைகளுள் ஒன்று. நான்கு குறளடி (இரு சீர் அடிகள்) கொண்டு தனித்து அமையும். இது பல்வேறு ஒசை அமைப்புகளில் அமையும்.  

;எடுத்துக்காட்டு 1

மைசிறந்தன மணிவரை
கைசிறந்தன காந்தளும்
பொய்சிறந்தனர் காதலர்
மெய்சிறந்திலர் விளங்கிழாய்.

::யாப்பருங்கலக் காரிகை, உரைமேற்கோள்

;எடுத்துக்காட்டு 2

உள்ளம் உரைசெயல்
உள்ளஇம் மூன்றையும்
உள்ளிக் கெடுத்திறை
உள்ளில் ஒடுங்கே

::திருவாய்மொழி - 2693

## உசாத்துணை
*தமிழ் இணையக் கல்விக்கழகப் பாடம்1
*தமிழ் இணையக் கல்விக்கழகப் பாடம்2
## அடிக்குறிப்புகள்

பகுப்பு:பாவினங்கள்
பகுப்பு:வஞ்சிப்பா
குச்சிக்கல்

**குச்சிக்கல்** என்பது சிறுவர்களால் தெருவில் விளையாடப்படும்.

## ஆட்ட விவரம்
ஒரு சதுரமும் அதற்குள் ஒரு வட்டமும் போடுவர். வட்டத்துக்குள் 4 கற்கள் வைத்திருப்பர். 5 பேர் விளையாடுவர். விளையாடுவோர் எல்லாரும் சுமார் ஐந்தடி நீளமுள்ள குச்சி ஒன்று வைத்திருப்பர்.

ஏதோ ஒரு முறையைப் பின்பற்றிப் பட்டவர் ஒருவர் தேர்ந்தெடுக்கப்படுவார். 

பட்டவர் தன் இரண்டு கால்களையும் பரப்பிச் சதுரத்தின் எதிர் எதிர் முனைகளில் வைத்துக்கொண்டு நிற்பார். அவர் தன் குச்சியைப் பிறர் தட்டுவதற்கு வசதியாகத் தன் தலைக்கு மேல் உயர்த்தி விரல் கவட்டையில் பிடித்துக்கொண்டிருப்பார்.

பழமேறியவரில் ஒருவர் தன் குச்சியால் தூக்கி எறிவார். பட்டவர் தன் காலடி வட்டத்துக்குள் இருக்கும் கற்களை எடுத்துச் சதுரத்தின் 4 முனைகளிலும் வைத்துவிட்டு ஓடி மற்றவர்களில் ஒருவரைத் தொடவேண்டும். பிறர் தப்பிக்க அங்குமிங்கும் ஓடிச் சதுரத்தின் முனைகளில் வைக்கப்பட்டுள்ள கல் ஒன்றில் காலை ஊன்றிக்கொண்டு நிற்க வேண்டும். இடையில் தொடப்பட்டுவிட்டால் தொடப்பட்டவர் பட்டவராக மாறி விளையாட்டு தொடரும்.

யாரையும் தொடாவிட்டால் பட்டவர் தன் குச்சி கிடக்கும் இடத்திலிருந்து உத்திக்கட்டம் வரையில் தன் குச்சியை வாயில் கவ்விக்கொண்டு நொண்டி அடித்துக்கொண்டு வந்து சேர வேண்டும்.

## சேர்ந்திசைப் பாடல்
வாயில் குச்சியுடன் நொண்டி அடித்துகொண்டு பட்டவர் வரும்போது மற்றவர்கள் பாடும் சேர்ந்திசைப் பாடல்.
:எங்க வீட்டு நாயி
:எலும்பு கடிக்கப் போவுது
:கல்லால் அடிச்சேன்
:கால் ஒடிஞ்சுக் போச்சு

## பார்க்க
*தமிழர் விளையாட்டுகள் (அண்மைய காலம்)
*கல்லுக்குச்சி விளையாட்டு வேறு

## கருவிநூல்
*ஞா. தேவநேயப் பாவாணர், தமிழ்நாட்டு விளையாட்டுக்கள், சைவ சித்தாந்த நூற்பதிப்புக் கழகம், சென்னை வெளியீடு, 1954

பகுப்பு:தமிழர் விளையாட்டுகள்
பகுப்பு:சிறுவர் விளையாட்டுகள்
சஹித் இக்பால்

** சஹித் இக்பால் ** (*Zahid Iqbal  *, பிறப்பு: பிப்ரவரி 11 1981), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் இரண்டு ஏ-தர துடுப்பாட்டப் போட்டிகளில் கலந்து கொண்டுள்ளார். 1999-2002 ஆண்டுகளில், ஏ-தர துடுப்பாட்டப் போட்டிகளில் பங்குகொண்டார்.
## வெளி இணைப்பு
சஹித் இக்பால்  - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி சனவரி 2, 2012.

பகுப்பு:இங்கிலாந்துத் துடுப்பாட்டக்காரர்கள்
பகுப்பு:1981 பிறப்புகள்
பகுப்பு:வாழும் மக்கள்
மார்டின் நைட்

**மார்டின் நைட் ** (*Martin Knight  *, பிறப்பு: அக்டோபர் 5 1984 ), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு ஏ-தர துடுப்பாட்டப் போட்டியில் கலந்து கொண்டுள்ளார். 2002 ல், ஏ-தர துடுப்பாட்டப் போட்டியில் பங்குகொண்டார்.
## வெளி இணைப்பு
மார்டின் நைட்   - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி சனவரி 2, 2012.

பகுப்பு:இங்கிலாந்துத் துடுப்பாட்டக்காரர்கள்
பகுப்பு:1984 பிறப்புகள்
பகுப்பு:வாழும் மக்கள்
அபயன்

**அபயன்** அல்லது **அபய** (ஆட்சிக்காலம்: கி.மு 474-454) என்பவன் இலங்கையின் முதலாவது அரச மரபில் வந்த மூன்றாவது அரசனாவான். இவன், இவனுக்கு முன்னர் இலங்கையை அரசாண்ட பண்டுவாசுதேவனின் மூத்த மகனாவான். இவனுக்கு ஒன்பது சகோதரரும் உம்மத சித்தா என்னும் சகோதரியும் இருந்தனர்.

## வரலாறு
மகாவம்சம் 9ம் அத்தியாயம் அபயனின் வரலாற்றை விவரிக்கிறது. விஜயனின் ஆட்சியின் பின்னர் அவனுக்கு வாரிசு இல்லாமையினால், லாலா நாட்டிற்கு தூதனுப்பி, அங்கிருந்து விஜயனின் சகோதரன் ஒருவனின் மகனான பண்டுவாசுதேவன் என்பவன் இலங்கைக்கு வந்து அரசுரிமையை பொறுப்பேற்கின்றான் என்கிறது மகாவம்சம்,ஆனால் பாண்டுவாசு தேவன் பாண்டியன் என்கிறது தீபவமசம். அவனுக்கு 10 ஆண் குழந்தைகளும் ஒரு பெண் குழந்தையும் பிறக்கிறது. பெண் குழந்தையின் பெயர்  உம்மத சித்திரா. சித்திரா இலங்கையில் பழங்குடி மக்கள் மரபினான ஒருவனுடன் உறவு கொண்டு ஆண் குழந்தை ஒன்றைப் பெறுகிறாள். அந்தக் குழந்தையே "பண்டுகாபயன்" எனப்படுபவன் ஆவான்.

## சோதிடனின் எதிர்வு
இவர்களது தந்தை அரசனாக இருந்த காலத்தில் சோதிடன் ஒருவன், உம்மத சித்தாவுக்குப் பிறக்கும் மகன், அவன் மாமன்மார்களைக் கொல்லுவான் என்று கூறியிருந்தான். இதனால் உம்மத சித்தாவைக் கொல்லுவதென்று அபயவைத் தவிர்ந்த ஏனைய சகோதரர்கள் அவர்களுள் மூத்தவனான திஸ்ஸ என்பவன் தலைமையில் கூடி முடிவு செய்தனர். அபய அதற்கு இணங்காததால் அவளைத் தனிமைப்படுத்திக் காவலில் வைத்திருப்பதென முடிவு செய்யப்பட்டது.

## சித்தாவின் திருமணம்
அவர்களது உறவினனான இளவரசன் தீககாமினி என்பவனைத் தற்செயலாகக் கண்ட சித்தா தனிமையில் அவனைச் சந்தித்தாள் இதன்மூலம் அவள் கர்ப்பமுற்றாள். இதனைக் கேள்வியுற்ற அபய, தந்தையான பண்டுவாசுதேவனை இணங்கச் செய்து சித்தாவை தீககாமினிக்கு மணம் முடித்து வைத்தான். இதனால் திஸ்ஸவும் ஏனைய சகோதரர்களும் கோபமுற்றிருந்தனர். சித்தாவுக்கு ஆண்பிள்ளை பிறந்தால் அவனைக் கொன்று விடுவதாக திஸ்ஸ சூளுரைத்தான். சித்தா ஒரு ஆண் குழந்தையையே பெற்றாள். ஆனாலும் அதனை மறைத்துவிட்டு அதற்குப் பதிலாக இன்னொரு பெண் குழந்தையை அதற்குப் பதிலாக வைத்தாள். மகனை நாட்டின் தென் பகுதிக்கு அனுப்பி அங்கே வளர்க்க ஏற்பாடு செய்திருந்தாள். அவனுக்குத் தனது தந்தையினதும், மூத்த தமையனதும் பெயர்களைச் சேர்த்து பண்டுகாபயன் எனப் பெயரும் வைத்தாள்.

## அபய அரச பதவியிலிருந்து அகற்றப்படல்
அபய அரசனாகிச் சில காலத்தின் பின்னர் தமது சகோதரிக்கு ஆண் பிள்ளை பிறந்தது பற்றியும் அவன் நாட்டின் தென்பகுதியில் வளர்வது பற்றியும் திஸ்ஸவும் ஏனைய சகோதரரும் அறிந்து கொண்டனர். அவனைக் கொல்லுவதற்கு அவர்கள் எடுத்த முயற்சிகள் வெற்றி பெறவில்லை. இதனால், சித்தாவுக்கு உறுதுணையாக இருந்த அபயவைப் பதவியில் இருந்து அகற்றித் திஸ்ஸ அரசனானான்.

## திரைப்படம்
இந்த அபயனின் வரலாறு தொடர்பான ஒரு வரலாற்று ஆவணத் திரைப்படம், அபயன் எனும் பெயரில் சிங்கள மொழியில் எடுக்கப்பட்டுள்ளது.

## வெளியிணைப்புகள்
* அபயன் திரைப்படம்

## இவற்றையும் பார்க்கவும்
* ஆட்சியாளர் பட்டியல், இலங்கை

பகுப்பு:விசய வம்ச அரசர்கள்
பகுப்பு:இலங்கை மன்னர்கள்
வித்தகவிழையம்

**வித்தகவிழையம்** (*endosperm*) என்பது கருத்தரித்தலின் போது பெரும்பாலான பூக்கும் தாவரங்களின் விதைக்குள்ளே உற்பத்தியாகும் திசுவாகும். முளையத்தைச் சூழ்ந்திருக்கும் இத்திசுவில் எண்ணெய்சத்தும் புரதமும் இருந்தாலும், மாப்பொருள்(ஸ்டார்ச்) வடிவில் ஊட்டச்சத்தைக் கொண்டுள்ளது. இது மனித உணவுகளில் முக்கிய ஊட்டச்சத்து மூலமாகயிருக்கிறது. எடுத்துக்காட்டாக, பார்லி வித்தகவிழையம் பீர் உற்பத்தி முக்கிய ஆதாரமாகவும், கோதுமை வித்தகவிழையம், ரொட்டிக்கு மாவாகவும் பயன்படுகிறது. தேங்காய் மற்றும் சோளம் போன்றவற்றின் உண்ணப்படும் பகுதி வித்தகவிழையம் ஆகும். ஆர்க்கிட் போன்ற தாவரங்களில் வித்தகவிழையம் விதையில் இல்லாமல் இருக்கும்.

பகுப்பு:தாவர இனப்பெருக்கம்
மைதா

**மைதா** ஒரு இறுதியாக அரைக்கப்பட்டு சுத்திகரிக்கப்பட்ட கோதுமை (தென்னிந்தியாவில் மரவள்ளிக் கிழங்கு) மாவு ஆகும். இந்திய துரித உணவு வகைகளிலும்,  பேக்கரிகள் மற்றும் ரொட்டி போன்ற இந்திய அடுமனைப் பொருட்கள் தயாரித்தலிலும், சில நேரங்களில் புரோட்டா மற்றும் நான் போன்ற பாரம்பரிய இந்திய ரொட்டி தயாரிப்பிலும் பயன்படுகிறது. இழை தவிடுகள் நீக்கப்பட்ட தானியத்தின் வித்தகவிழையம் (மாச்சத்துக்கொண்ட வெள்ளை பகுதி) கொண்டு தயாரிக்கப்படுகிறது. ஆரம்பத்தில் மஞ்சள் நிற மாவாக இருந்தாலும், பென்சோயில் பெராக்சைடு சலவை செய்யப்பட்டு வெள்ளை நிறமாக மாறுகிறது. இந்த பென்சோயில் பெராக்சைடு சீனா,  ஐரோப்பிய ஒன்றியம், (பிரிட்டன் உட்பட,) நாடுகளில் தடை செய்யப்பட்டுள்ளது குறிப்பிடத்தக்கது. மேலும் அலொட்சான் மூலம் மென்மையாக்கப்படுவதால் விலங்குகள் மற்றும் மற்ற இனங்கள் கணையத்தில் உள்ள பீட்டா செல்கள் அழிக்க அழைக்கப்பட்டு, நீரிழிவு நோய் பாதிக்க காரணமாக அமைகிறது. பெரும்பாலும் மைதாவைவிட தவிடு என அறியப்படும் பழுப்பு வெளித் தோலுடன் அரைக்கப்பட்ட கோதுமை மாவுதான் அதிக நார்ச்சத்துக் கொண்டு ஆரோக்கியமானதாக கருதப்படுகிறது.

மைதா மத்திய ஆசிய மற்றும் தென்கிழக்கு ஆசியவில் உணவாகப் பயன்படுத்தப்படுகிறது. இது இந்தியாவில் சுவரொட்டிகள் ஒட்டுவதற்கான பசையாகவும் பயன்படுத்தப்படுகிறது. தென்னிந்தியாவில், கோதுமை அதிகமில்லாததால் மரவள்ளிக்கிழங்கிலிருந்து மைதா மாவு, ரவை, சேமியா, ஜவ்வரிசி முதலியன தயாரிக்கப்படுகிறது. சேலம், தர்மபுரி பகுதிகள் "ஜவ்வரிசி" உற்பத்திக்கு பெயர்போனவை,
அமெரிக்காவில் கிடைக்கும் பேஸ்ட்ரி மாவு மைதாவிற்கு மாற்றாக பயன்படுத்தலாம்.

## மேற்கோள்கள்

பகுப்பு:உணவுப் பொருட்கள்
பகுப்பு:இந்திய உணவுகள்